D’aquí uns dies, com cada any, els nostres fills tenen una cita: la tornada a l’escola. Per a la majoria, els “veterans”, suposa una alegria, per la qual cosa esperen amb il·lusió que arribi aquest dia. Per a d’altres, i per als seus pares, sobretot, és quelcom nou que es mira amb un cert temor i respecte barrejat amb alegria i il·lusió. Per a uns i altres, iniciar un nou curs suposa un repte. Per aquesta raó, hem volgut recollir els principals aspectes que els pares han de tenir en compte perquè la tornada a l’escola no només no sigui problemàtica sinó que, fins i tot, pugui ser aprofitada per implantar hàbits saludables a la família.

1. Anar a l’escola per primera vegada

En el cas d’aquells nens que anaven a la llar d’infants fins al curs passat i que ara passen a l’escola, s’enfronten a una situació nova i estranya, se separen dels pares i es queden amb gent que no coneixen. Encara que a alguns això no els suposa gaire trastorn, per a d’altres és una situació estressant que els provoca angoixa i sensació d’inseguretat. El cor de plors a la porta de l’escola és l’espectacle habitual d’aquests dies. És molt probable que, en ser una reacció normal, no podem evitar-la, però quan hi topem hem d’adoptar una actitud ferma, alegra i afectuosa i transmetre als nostres fills seguretat, i no compassió o pena. En funció de l’edat, funciona molt bé preparar-los uns dies abans, anant amb ells a veure l’escola i a comprar el que necessiten. Així, almenys l’edifici i les coses que utilitzaran no els resultaran estranyes quan comencin l’escola per primera vegada.

Per seguir llegint l’article, feu clic aquí.